**28. sz. előterjesztés**

**Egyszerű szótöbbség**

**Előterjesztés Fácánkert Község Önkormányzata Képviselő-testületének 2022. május 11-i ülése I. napirendi pontjához:**

**Beszámoló a 2021. évi közfoglalkoztatásról, közfoglalkoztatási pályázat jóváhagyása**

**Előadó:** Orbán Zsolt polgármester

**Tisztelt Képviselő-testület!**

A közfoglalkoztatás a munkaviszony egy speciális formája, támogatott „tranzitfoglalkoztatás”, amelynek célja, hogy a közfoglalkoztatott sikeresen vissza-, illetve bekerüljön az elsődleges munkaerőpiacra. A közfoglalkoztatás átmeneti munkalehetőséget biztosít azok számára, akiknek az önálló álláskeresése hosszú ideig eredménytelen.

A közfoglalkoztatás a jelenlegi piaci és gazdasági környezetben számottevő lehetőséget jelent a halmozottan hátrányban lévő, foglalkoztatást helyettesítő támogatásban (a továbbiakban: FHT) részesülő, illetve álláskeresési vagy szociális ellátásra nem jogosult álláskeresők (kiemelten a megváltozott munkaképességűek, a hajléktalanok, menekültek, roma nemzetiségű álláskeresők) átmeneti jellegű, határozott időtartamú foglalkoztatására.

Azt, hogy ki lehet közfoglalkoztatott, a közfoglalkoztatásról és a közfoglalkoztatáshoz kapcsolódó, valamint egyéb törvények módosításáról szóló 2011. évi CVI. törvény határozza meg.

A közfoglalkoztatásban résztvevők (bruttó) bére az alábbiak szerint alakul 8 órás munkarendben.

* Segédmunkás: 85.000,- Ft (2021.)
* Segédmunkás: 100.000,- Ft (2022.)

**Közfoglalkoztatottak által végzett feladatok:**

A korábbi években kialakított rendszer szerint végzik és végezték a foglalkoztatottak a közterületi munkákat.

A közterületi munkák közé tartozik:

* csapadékvíz-elvezetés, árkok karbantartása;
* az önkormányzat kezelésében lévő zöld területek kaszálása;
* a közterületen lerakott illegális szemét összegyűjtése és elszállítása;
* parkok környékének tisztán tartása;
* utak mentén favágás, bozótirtás
* belterületi utak felújítása környezetének karbantartása.
* hó eltakarítás, síkosság mentesítés

2022. évre a Tolna Megyei Kormányhivatal, Szekszárdi Járási Hivatal Foglalkoztatási Osztálya az alábbi kérelmet hagyta jóvá:

Előzetes felmérés alapján 3 fő igényt nyújtottunk be, ténylegesen 2 fő foglalkoztatása került támogatásra.

**2022. év**

**Közfoglalkoztatási időszak: 2022.03.01. – 2022.07.31.**

|  |  |  |  |  |
| --- | --- | --- | --- | --- |
| **Létszám (fő)** | **Munkakör + munkaidő** | **Foglalkoztatás kezdete** | **Foglalkoztatás vége** | **Várható támogatás** |
| 2 | Segédmunkás  8 óra | 2022.03.01. | 2022.07.31. | 798.750,- Ft |

Támogatás mértéke: 75 %

* Korm. határoztat alapján 25 év alatti álláskereső nem közvetíthetek közfoglalkoztatásba
* 1139/2017. Korm. határozat alapján  szakképesítéssel rendelkező álláskereső csak abban az esetben kerülhet közfoglalkoztatásba, ha a rendes munkaerőpiacra 3 hónapig nem kapott megfelelő álláslehetőséget.
* aki ellátásra jogosult, álláskeresési ellátás kimerítése után közvetíthető

Az alábbi táblázat alapján nyújtott támogatást közfoglalkoztatásra a Tolna Megyei Kormányhivatal, Szekszárdi Járási Hivatal, Foglalkoztatási Osztálya:

**2021. év**

**2021.03.01-2022.02.28**

|  |  |  |  |  |  |  |
| --- | --- | --- | --- | --- | --- | --- |
| **Létszám (fő)** | **Munkakör + munkaidő** | **Foglalkoztatás kezdete** | **Foglalkoztatás vége** | **Támogatás mértéke** | **Bér** | **Kapott támogatás** |
| 3 | Segédmunkás  8 óra | 2021.03.01. | 2022.02.28. | 85 % | 85.000-Ft/fő | 2.192.959,- Ft |

Kérem, hogy a képviselő-testület az előterjesztést tárgyalja meg, és hozzon határozatot az előterjesztésben foglaltakkal kapcsolatosan.

**Határozati javaslat:**

**Fácánkert Község Önkormányzata Képviselő-testületének /2022. (V.11.) önkormányzati határozata a 2021. évi közfoglalkoztatásról, valamint a 2022. évi közfoglalkoztatási pályázat jóváhagyásáról:**

Fácánkert Község Önkormányzatának Képviselő-testülete a 2021. évi közfoglalkoztatásról szóló beszámolót elfogadja, valamint a 2022. évi elindult közfoglalkoztatási programjaiban való részvétellel egyetért, azt támogatja.

**Felelős:** Orbán Zsolt polgármester (a határozat közléséért),

**Határidő:** azonnal

**Tolna, 2022. május 9.**

**Orbán Zsolt sk.**

**polgármester**

**A kiadmány hiteléül:**

**Ezerné dr. Huber Éva**

**jegyző**

**Az előterjesztést készítette:** Feri Líviatitkársági ügyintéző